Szlovákia első jelentős megmérettetésére az 1996-os Európa-bajnokság selejtezőiben került sor, ahol a Románia és Franciaország mögött a csoport harmadik helyét szerezték meg. Az eddigi legjobb szereplésük a 2006-os világbajnokság selejtezőiben volt, amikor is pótselejtezőt vívtak a spanyol válogatottal, de nem jutottak tovább, mivel a két mérkőzésen csak egy hazai pályán elért döntetlenre voltak képesek. A 2010-es világbajnokság selejtezőjében a csoportjában 22 ponttal elsőként végzett, megelőzve Szlovéniát, Csehországot, Észak-Írországot és Lengyelországot is, így története során először jutott ki a világbajnokságra.